Document ID: 31986R2335

Title and Content:
***** ΚΑΝΟΝΙΣΜΟΣ (ΕΟΚ) αριθ. 2335/86 ΤΟΥ ΣΥΜΒΟΥΛΙΟΥ της 22ας Ιουλίου 1986 που τροποποιεί τον κανονισμό (ΕΟΚ) αριθ. 3667/83 για την εξακολούθηση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: την πράξη προσχώρησης της Δανίας, της Ιρλανδίας και του Ηνωμένου Βασιλείου, και ιδίως το άρθρο 5 παράγραφος 2 του πρωτοκόλλου αριθ. 18 που προσαρτάται στην εν λόγω πράξη, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 3667/83 (1), όπως τροποποιήθηκε τελευταία από τον κανονισμό (ΕΟΚ) αριθ. 1303/85 (2), επέτρεψε προσωρινά στο Ηνωμένο Βασίλειο να εισάγει ορισμένες ποσότητες βουτύρου Νέας Ζηλανδίας με ειδικούς όρους μέχρι τις 31 Δεκεμβρίου 1988 και καθόρισε τις ποσότητες αυτές για τα έτη 1984, 1985 και 1986· ότι, λαμβάνοντας υπόψη τη σημερινή κατάσταση της αγοράς βουτύρου στο Ηνωμένο Βασίλειο και τις προβλέψεις για τα επόμενα έτη, είναι δυνατό να καθοριστούν, για τα ημερολογιακά έτη 1987 και 1988, οι ποσότητες βουτύρου προέλευσης Νέας Ζηλανδίας οι οποίες μπορούν να εισαχθούν κάτω από τους ειδικούς όρους που προβλέπονται στον κανονισμό (ΕΟΚ) αριθ. 3667/83· ότι, λαμβανομένων υπόψη των μέτρων που θεσπίστηκαν στον τομέα των γαλακτοκομικών προϊόντων, είναι απαραίτητο να μειωθούν οι ποσότητες που μπορούν να εισαχθούν το 1987 και το 1988 σε σχέση με τις ποσότητες που είχαν επιτραπεί προηγουμένως· ότι πρέπει να προβλεφθεί ότι, αν λόγω της κατάστασης της αγοράς βουτύρου είναι απαραίτητο να τροποποιηθούν οι όροι παρέμβασης, οι τροποποιήσεις αυτές θα πρέπει να επιδράσουν στην τιμή του βουτύρου Νέας Ζηλανδίας που τίθεται σε εμπορία στην Κοινότητα· ότι, επειδή ο κανονισμός (ΕΟΚ) αριθ. 1269/79 του Συμβουλίου της 25ης Ιουνίου 1979 περί της διαθέσεως σε μειωμένη τιμή του βουτύρου που προορίζεται για άμεση κατανάλωση (3) καταργήθηκε από τον κανονισμό (ΕΟΚ) αριθ. 1307/85 (4), το άρθρο 4 του κανονισμού (ΕΟΚ) αριθ. 3667/83 δεν έχει αντικείμενο· ότι, κατά συνέπεια, είναι απαραίτητο να καταργηθεί, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 3667/83 τροποποιείται ως εξής: 1. Στο άρθρο 2, η παράγραφος 1 αντικαθίσταται από το ακόλουθο κείμενο: «1. Το παρόν καθεστώς εφαρμόζεται από την 1η Ιανουαρίου 1984 μέχρι τις 31 Δεκεμβρίου 1988. Οι ποσότητες που μπορούν να εισαχθούν είναι οι εξής: - 83 000 τόνοι κατά το ημερολογιακό έτος 1984, - 81 000 τόνοι κατά το ημερολογιακό έτος 1985, - 79 000 τόνοι κατά το ημερολογιακό έτος 1986, - 76 500 τόνοι κατά το ημερολογιακό έτος 1987, - 74 500 τόνοι κατά το ημερολογιακό έτος 1988.» 2. Στο άρθρο 3 παράγραφος 2, οι όροι «της κοινοτικής τιμής παρέμβασης για το βούτυρο» αντικαθίστανται από τους όρους «των όρων παρέμβασης για το βούτυρο στην Κοινότητα». 3. Το άρθρο 4 καταργείται. Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Ιουλίου 1986.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2488
2079
122
2106
4590
2113
913
614
2200
6205

EuroVoc IDs (Expanded): 2488
2079
122
2106
4590
2113
913
614
2200
6205

Dataset Source: meu

Split: train